Ribe Stifts Adresseaviser, 1848-04-03
D. 28. Marts holdtes en Forsamling i Kbhavn for at give forskjellige Deputationer fra Nordslesvig Leilighed til at udtale sig om den paa hvert Sted herskende Stemning. Et Forslag om ved Subskription, at leie eller kjøbe et Dampskib og stille det til Regeringens Disposition, blev vedtaget. Vi ere anmodede om, - skrives i Berl. Tid. -at underrette Slægt og Venner af Hr. Grev Arthur Reventlow, Auscultant i den slesvig-holsteenske Regering, om at han, efter at have seet sig nødsaget til pludselig at forlade Slesvig, paa Grund af at den provisoriske Regering bemægtigede sig Staden, er ankommen til Kbhavn, hvor han efter Pligtens Bud har stillet sig til Hs. Maj. Kongens Disposition. Vi tilføje at ogsaa baade Hr. Regeringspræsident Kmherre v. Scheel og Regeringsraad Hopfner ere ankomne til Kbhavn. Det første Skud er løsnet – løsnet fra Forræder nes Side. Jfølge en officiel Rapport er der uden given Anledning blevet skudt paa Krigsdampskibet Geiser. Den oprørske Skare rykkede nu videre Nord paa, men dens Hovmod vil snart blive knækket; istedetfor der at møde Sympathier, træffer den en modig, djerv Landbefolknings bestemte Modstand, og denne vil allerede i disse Dage finde den kraftigste Understøttelse hos vore fra alle Sider rask indmarscherende Tropper, saa at Oprørernes Fremrykken snart vil blive standset og gaae over til et skjændsel fuldt Tilbagetog, under hvilket den redeligtsindede Deel af den Befolkning, hvorigjennem det skal gjøres, vil erklære sig for sin Konge og i Forening med Tropperne kue et Oprør, der ved Lederne og Maaden hvorpaa det er tilvejebragt, staaer som et af de skjændigste noget Lands Historie har at fremvise. alle Byer, overalt i Landet danne sig, ifølge Efterretninger i Provindsialbladene, Frikorpser, som ere rede til at kæmpe for Kongens og Fædrelandets retfærdige Sag; i Hovedstaden udvikler sig, ved alle Stænders begeistrede Samvirken, en imponerende Krigstyrke, som langt overgaaer Væbningerne i 1801 og 1807, og en stor Deel af den venter kun det Øjeblik, da Kongen maatte ansee det for gavnligt at Borgerne drage fra Hjemmet; den vil jublende lyde hans Bud. Lad Schleswig-Holsteinerne kun nu undlade at tone dansk Flag; den Tid vil snart vende tilbage da de skulle ansee det for en Lykke at heise Dannebrog, hvorunder de igjennem Aarhundreder have fundet Beskyttelse for deres Skibsfart og samlet Velstand. Det er en Sammenrottelse, ikke et Folk, som her har reist Oprørets Banner, og Sammenrottelsen, er kun stærk indtil den bliver nødt til at kaste Masken; da vender den redelige Folkefølelse sig fra den med Afsky, Haan og Had. Mangen frihedskjærlig, ædel Holstener vil sikkert allerede ved at høre sin Hertugs kjærlige, høimodige Opfordring, vende Forræderne Ryggen med dyb Foragt og igjen række Dansken, der agter ham som Broder, sin Haand. Alligevel – med freidigt Mod ville vi vedblive vor Jver og Anstrengelse for den gode Sag, vi forsvare; intet Offer skal være os for stort Medborgere og Medborgerinder, iler med at yde Hjælp paa alle mulige Maader, og i Sandhed, der gives mange. Flere staae allerede for os som kraftigt opmuntrende Exempler. Saaledes see vi Ritmester Hegermann Lindencrone opfordre, ifølge Krigsministerens bemyndigelse, til Oprettelsen af en Eskadron af de hjem permitterede Gardehusarer eller udtjente Husarer af det gamle Regiment. Dette kunne Kbhavns velhavende Borgere kraftigt fremme ved at stille Heste til Eskadronens Disposition, og flere have virkelig allerede gjort det uden at vente Opfordring dertil. Al saadan patriotisk Jver og Beredvillighed har en dobbelt god Virkning; vi afhielpe Savnene til Gavn for Fædrelandet, og vi vise at medens næsten alle europæiske Folk staae fjendtligt ligeover for deres Fyrster, flokkes vi med Begeistring og ubegrændset Tillid om vor frisindede, folkekjærlige Konge. (B. T.)Hr. Løvenskjold, en Søn af Statholderen i Norge, der i et Aarstid har opholdt sig i Kbhavn, har meldt sig, at han som Frivillig vil deeltage i Kampen modde oprørske Slesvig=Holstenere, men da det blev ham 2de Gange svaret, at han som Udlænding ikke kunde admitteres til Deeltagelse i denne Kamp, saa har denne brave og ædle Mand, begeistret for vor retfærdige Sag, tilkjøbt sig en Eiendom for 12000 Rbd., og derefter fremstillet sig som dansk Grundbesidder, og derpaa indtraadt i 10. Bataillons 2. Kompagni som Menig. (B. T.)